Ora 22.42

De la observatorii din diaspora, o laudă binemeritată – „Jos palaria autoritatilor de la München, foarte bine organizat, nici o comparație cu alți ani”.

Ora 21.40

Și în comuna Telega, secția 586, s-a terminat numărătoarea. Colegul nostru Andrei și-a incheiat „misiunea” după ce a observat tot procesul:

„La mine a fost chill. Oricum a fost o experiența faină ținând cont că am fost observator pt prima data. Si am si votat pentru prima data. In turul 1. Felicitari tuturor!”

Ora 21.37

„Se scrie proces verbal că un câine i-a rupt ciorapul unei membre a comisiei. Că vrea ea să i se plătească ciorapul, scrie că și colegii au fost vizibil afectati emoțional.” Anton, diaspora

Ora 20.57

Observatorii noștri se pregătesc de închiderea secțiilor de vot și numărarea voturilor. Noi suntem alături de ei.

Urmează o noapte lungă 😆

Ora 20.19

Capitolul urări: La mulți ani fericiți colegei noastre, Mariana, care și-a petrecut ziua de naștere observând alegerile în Reggio Emilia, Italia 🙂

Ora 20.00

București – supraaglomerări la înregistrarea cererilor pentru urnele mobile de la secțiile din jurul spitalului Fundeni.

Ora 19.05

„La noi e așa o liniște de se aud muștele (nu e figura de stil, chiar există și chiar se aud).” Calmul de la Colonești

Ora 19.02

„Eu nu înțeleg ce se întâmplă. am ajuns la Ciocăneşti, am parcat şi au fugit maşinile. A venit poliția în schimb. Nici nu am intrat în secție… Şi-acum nu mai vine niciun votant de vreo 15 minute.” Ciocănești – simpla prezenta a observatorilor pare să aibă un efect.

Ora 18.45

In unele sectii oamenii încă nu sunt obisnuiti cu noi:

“Intru în secție, mă prezint ca observator, mă duc la președinte. Femeile din jur: «Ăsta-i papagal din ăla».”



Ora 18.30

Situația din Wolverhampton, Marea Britanie: „Totul decurge ok, lumea continuă să vină în număr mare, nu sunt incidente, ne simțim ca la o reuniune intre colegi, atmosfera super.”

Ora 18.00

Unul dintre observatorii din Sibiu ne transmite că la secțiile din centrul Sibiului, de exemplu la Liceul Lazăr, s-au terminat buletinele de vot.

In consulatul din Lyon, Franța, sectia este o bucațică de România nu doar pentru că e plină de români ci și pentru că membri comisiei poarta ii 🙂

Ora 17.20

Secția 107, localitatea Curcani. Cam asta se întâmpla când nu se respecta procedura dar un observator este acolo să își dea seama de asta – sesizare scrisă către președintele secției de votare pentru că urna nu a fost sigilată înainte de deschiderea secției.

Ora 17.15

Se aduna si parerile pozitive din sectii:

“Scoala 32 e nemaipomenită. Super atitudine și echipe. Loc la calorifer, zâmbete și o primire minunată! Sunt impresionată.” Cristina, București

“Sectia B-82, Tonitza – Comportament de gazdă demn de exemplu. Foarte ospitalieri. Ne-au primit cu zâmbete și ne-au dat locuri lângă sobă și ne-au oferit cuier pentru haine.” Sabin, București

Ora 16.10

Ora 16.40

Păreri din Lupu, județul Alba, secția 222, de la Călin:

Experiența mea de până acum ca observator a fost una plăcuta. Sunt gata să fiu observator și la alegerile locale din vară, acestea fiind mult mai importante pentru comunitățile mici.

Oamenii responsabili de secție au fost deschiși și doar puțin indispusi după ce le-am atras atenția asupra afișelor electorale de la alimentara din sat care este apropiată de secție. Președintele secției spunea că nu țin de ea acele afișe, făcându-se puțin mișto de mine după aceea: “Tu chiar te plictisești, așa-i?”

Le recomand și altor tineri să se alăture mișcării de observare a alegerilor, mai ales că urmează alegeri ale comunității, importante pentru primari, consilieri și parlamentari.

Ora 16:20

Balotesti, sectia 124 – lucruri bune cu impact pe viitor: toți copiii care au trecut azi pe la sectie și au dorit, au avut un buletin de vot (o foaie simplă) special pe care au pus stampila. Ultimul foarte hotărât, chiar 🙂

Ora 16:15

Aglomeratie neobișnuită de mașini și oameni în fața secției de votare din Curcani, Jud Călărași.

Ora 15.38

În Chiajna, observatorii ne atrag atenția că angajați ai primăriei stau în secțiile de vot (sunt 4 sectii în sala de sport) și se ceartă cu membri din comisii.

„Se învârt pe aici, se bagă în seamă cu toată lumea. Destul de deranjant.”

Ora 15.20

În Potcoava, Olt, unde în turul 1 observatorii noștri reclamaseră acțiunile electorale ale primarului, acesta are ceva probleme în turul 2, pe aceeași temă:

http://realitateaoltului.ro/2019/11/24/primar-de-oras-la-audieri-pentru-mita-electorala/

Ora 15.00

În Brașov se întâmplă lucruri frumoase. Un observator ne spune:

„În altă ordine de idei, aici in Brașov, cât m-am plimbat pe la secțiile din oras e foarte ok, oameni decenti și bucuroși să mă primească. Acum, la sectia 153, unde am fost distribuită, îmi dau ceai, cafea și prăjituri și nu știu cum să se poarte mai frumos cu mine :)).”

Ora 14.52

Ora 14.47

Observatorii din Marea Britanie ne semnalează că s-a cam aglomerat secția din Stratford, dacă sunteți în zonă, vă recomandăm și alte opțiuni. Găsiți harta secțiilor de votare aici: https://votdiaspora.ro/#/home

Ora 14.13

Balotești, Ilfov – Ceva scandal la secția nr. 124 din cauza prezenței viceprimarului în și pe lângă secția de votare.

Bâscoveni, Teleorman – încă o persoană a venit să voteze la secție deși apărea trecută pe lista urnei mobile deci considerată nedeplasabilă. Observatorul electoral Oana Despa a vorbit cu ea:

Ora 14.00

Ora 13:00

În Bascoveni, comuna Galateni, a fost chemată poliția. Observatorii noștri au încercat să afle ce s-a întâmplat cu adevărat.

Ora 12.55

Probleme în Comuna Gălățeni, sat Bascoveni, sectia 181 – există suspiciuni serioase de lipsă a actelor medicale doveditoare pentru deplasarea urnei mobile. Doar persoanele nedeplasabile pot solicita urna mobila în preziua alegerilor, atașând cererii actele doveditoare.

Ora 12.40

Momentan nu sunt probleme majore (doar suspiciuni) dar surprizele apar când nu te aștepți. Între timp (re)descoperim România – patruped surprins în Alţâna de prietenii de la Forum Apulum.

Ora 12.20

Observatorii și votanții înfruntă vântul, ploaia și.….noroiul.

Bascoveni

Crânguri

Crânguri

Ora 12.00

Observatorii noștri din Timiș, Vasile Alin Adrian şi Dorin Pâslaru, ne trimit interpretarea artistică a procesului de vot.

Ora 11.44

Ora 11.15

Observatorii din Singureni (Giurgiu) ne semnalează suspiciuni că oamenii au fost trecuți pe lista de vot cu urna mobilă fără acordul lor.

Ora 10.30

Aplicația pe care o folosim (dezvoltată de niște voluntari minunați din Sibiu) le semnalează observatorilor noștri secțiile din vecinătate unde apar anomalii. Pe baza primelor ore de vot, cam așa arată situația doar în vecinătatea Bucureștiului. Complexă 🙂

Ora 10.00

Încă întâlnim cazuri în care observatorilor li se cer documente suplimentare pentru accesul în secție deși ecusonul și actul de identitate sunt singurele necesare. (Hot. AEP 32/2019 Art.3 al. 2) Amintim că reprezintă contravenție „refuzul de a permite accesul persoanelor acreditate în localul secției de votare” (Art. 55, lit.o din legea 370/2004).

Ora 9.40

Ora 9.00

Ora 8.30

Principalele nereguli țin de lipsa unui operator în secția 392 din București, precum și de îngreunarea accesului observatorilor în secția de vot (din pricina necunoașterii legislației în vigoare). Un caz similar a existat și la secția 419, tot în București. Aceste incidente au îngreunat sau întârziat procesul de votare.